Denumirea măsurii: Înființarea de activități neagricole în teritoriul GAL
CODUL Măsurii: M2/6A
Tipul măsurii: 
             □      INVESTIȚII
· SERVICII
· SPRIJIN FORFETAR

1.Descrierea generală a măsurii inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL
Scopul sprijinului acordat prin această măsură este de a stimula mediul de afaceri din teritoriul GAL, contribuind astfel la creșterea numărului de activități neagricole desfășurate, care să conducă la creșterea veniturile populației rurale și reducerea diferențelor dintre mediul rural și urban. De asemenea, contribuind la obiectivele EURI de redresare economică rezilientă, durabilă și digitală care contracarează în același timp efectele crizei provocate de COVID-19 asupra dezvoltării rurale, sunt prioritizate activitățile de digitalizare la nivelul afacerilor și activitățile de protecția mediului.
Sunt vizați fermierii sau membrii gospodăriilor lor agricole care doresc să-și diversifice activitățile economice prin practicarea de activități neagricole în vederea creșterii veniturilor alternative și a reducerii dependenței față de sectorul agricol, micro-întreprinderile și întreprinderile mici existente din spațiul rural, care își propun activități non-agricole, pe care pe care nu le-au mai efectuat până la data aplicării pentru sprijin și micro-întreprinderi și întreprinderi mici noi înființate în anul depunerii aplicației de finanțare sau cu o vechime de maxim 3 ani fiscali, care nu au desfășurat activități până în momentul depunerii acesteia (start-ups). Se are în vedere de asemenea și încurajarea menținerii și dezvoltării activităților meșteșugărești tradiționale. 
Corelare cu analiza SWOT.
[bookmark: _Hlk110950317]În teritoriul GAL au fost identificate oportunități de dezvoltare a unor activități neagricole pentru fermieri și IMM-uri, atât în sectorul productiv, cât și în sectorul serviciilor. De asemenea există interes pentru servicii turistice de agrement și alimentație publică, care să crească gradul de atractivitate a zonei.  
Obiectiv de dezvoltare rurală ale Reg.(UE) 1305/2013, art.4: Măsura contribuie la obiectivul c) și anume: obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă.
Obiectivele specifice/ locale ale măsurii sunt: 
· Creșterea numărului de activități neagricole desfășurate în teritoriul GAL;
· Diversificarea activităților economice ale fermierilor sau membrilor gospodăriilor agricole prin practicarea de activități neagricole în vederea creșterii veniturilor și creării de alternative ocupaționale;
· Crearea de locuri de muncă și creșterea veniturilor populației din teritoriul GAL;
· Păstrarea specificului local prin încurajarea dezvoltării activităților meșteșugărești, cum ar fi: activitățile de artizanat și alte activități tradiționale
Măsura contribuie la prioritatea P6 prevăzută în art. 5, Reg. (UE) nr. 1305/2013: promovarea incluuziunii sociale, a reducerii sărăciei și a dezvoltării economice în zonele rurale și este conform priorității 6(a): facilitarea diversificării, a înființării și dezvoltării de întreprinderi mici, precum și crearea de locuri de muncă. Această măsură este în conformitate cu Prioritatea 1 din SDL.  
Măsura corespunde obiectivelor art. 19, alin. 1, (a) (ii) și alin. (2) din Reg. (UE) nr. 1305/2013. 
Măsura contribuie la Domeniul de intervenție 6(a) prevăzut la art. 5 din Reg. (UE) nr. 1305/2013.
Măsura contribuie la obiectivele transversale ale Reg. (UE) nr. 1305/2013, art. 8 (1) (c) (v) legate de inovare (urmărindu-se ca proiectele selectate să contribuie la stimularea inovării în teritoriu prin activitățile economice nou înființate), de protecția mediului (urmărindu-se ca investițiile realizate în cadrul acestei măsuri să fie din categoria celor „prietenoase cu mediul” fiind selectate cu prioritate proiectele care adoptă soluții de obținere a energiei din surse regenerabile, în conformitate cu Art. 5, punctul (5) (c) și de reducere a efectelor schimbărilor climatice (sprijinindu-se microîntreprinderile și întreprinderile mici pentru producția și utilizarea surselor regenerabile de energie,  inclusiv prin utilizarea biomasei). 
Complementaritatea cu alte măsuri din SDL
Măsura M2: Înființarea de activități neagricole în teritoriul GAL este în complementaritate cu măsura M1 propusă în SDL: Dezvoltarea satelor și servicii de bază în vederea creșterii calității vieții în  teritoriul GAL.  
Beneficiarii direcți ai măsurii M2 sunt incluși în categoriile de beneficiari indirecți ai măsurii M1 de dezvoltare a satelor și servicii de bază în vederea creșterii calității vieții în teritoriul GAL. 
Sinergia cu alte măsuri din SDL
Prin SDL s-au propus pentru prioritatea P6: promovarea incluziunii sociale, a reducerii sărăciei și a dezvoltării economice în zonele rurale  5  măsuri distincte, și anume:
Măsura M1 Dezvoltarea satelor și servicii de bază în vederea creșterii calității vieții în teritoriul GAL  
Măsura M2: Înființarea de activități neagricole în teritoriul GAL
Măsura M3: Crearea și dezvoltarea de activități neagricole în teritoriul GAL
Măsura M4: Promovarea incluziunii sociale în teritoriul GAL
Măsura M8: Investiții în tehnologii forestiere, în prelucrarea și marketingului produselor forestiere în teritoriul GAL
Măsura M2 este în sinergie cu măsurile M1, M3, M4 și M8. 

2. Valoarea adăugată a măsurii
Măsura propusă dorește să contribuie la dezvoltarea economică a teritoriului GAL prin sprijinirea și promovarea diversificării activităților către noi activități neagricole în cadrul gospodăriilor agricole, a micro-întreprinderilor și întreprinderilor mici care vor crea noi locuri de muncă în zonă și vor duce la obținerea de venituri alternative pentru populația din zonă și reducerea gradului de dependență față de sectorul agricol. Stimularea activităților de producțieși serviciilor, va crește nivelul de trai al populației și gradul de  atractivitate al zonelor rurale. Diversificarea economică va duce la creșterea valorificării potențialului comunităților din teritoriu și din perspectiva peisajului, culturii, activităților tradiționale dar și a resurselor locale. 
Se au în vedere investiții în:
· [bookmark: _Hlk110950430][bookmark: _Hlk109994301]Activități de producție și servicii (cu excepția celor care prevăd lucrări de construcții-montaj; sunt acceptate doar construcții metalice ușoare) de ex: fabricarea produselor textile, îmbrăcăminte, articole de marochinărie, articole de hârtie și carton; fabricarea produselor chimice, farmaceutice; activități de prelucrare a produselor lemnoase; industrie metalurgică, fabricare construcții metalice, mașini, utilaje și echipamente; fabricare produse electrice, electronice, producție de combustibil din biomasă (ex.: fabricare de peleți în vederea comercializării), producerea și utilizarea energiei din surse regenerabile pentru desfășurarea propriei activități, ca parte integrantă a proiectului etc;
· Activități meșteșugărești (ex. activități de artizanat și alte activități tradiționale non-agricole);
· [bookmark: _Hlk110950523]Activități turistice (cu excepția celor care prevăd achiziția mijloacelor de transport pentru agrement) și activități de alimentație publică;	
[bookmark: _Hlk110950619]      -  Furnizarea de servicii (ex: reparații mașini, unelte, obiecte casnice; consultanță, contabilitate, juridice, audit; servicii în tehnologia informației și servicii informatice; servicii tehnice, administrative, servicii destinate populației din teritoriul GAL etc.).
Toate aceste intervenții vor aduce un plus de valoare în teritoriu prin crearea și diversificarea facilităților de dezvoltare economică, creșterea atractivității teritoriului și diminuarea migrației populației prin crearea de noi locuri de muncă. 

3. Trimiteri la alte acte legislative
Reg. (UE) nr. 1303/2013, Reg. (UE) nr. 1305/2013, Reg. (UE) nr. 807/2014 Regulamentul (UE) 2020/2094 AL CONSILIULUI din 14 decembrie 2020 de instituire a unui instrument de redresare al Uniunii Europene pentru a sprijini redresarea în urma crizei provocate de COVID-19;Regulamentul (UE) 2220/2020 AL PARLAMENTULUI EUROPEAN ȘI AL CONSILIULUI de stabilire a anumitor dispoziții tranzitorii privind sprijinul acordat din FEADR și din FEGA în anii 2021 și 2022 și de modificare a Reg. (UE) nr. 1305/2013, (UE) nr. 1306/2013 și (UE) nr. 1307/2013 în ceea ce privește resursele și aplicarea regulamentelor respective în anii 2021 și 2022 și a Reg. (UE) nr. 1308/2013 în ceea ce privește resursele și repartizarea unui astfel de sprijin pentru anii 2021 și 2022, art. 5 și 13, Hotărârea nr. 226/2015 privind stabilirea cadrului general de implementare a măsurilor programului național de dezvoltare rurală cofinanțate din Fondul European Agricol pentru Dezvoltare Rurală și de la bugetul de stat, PNDR 2014-2020. 

4. Beneficiari direcţi/indirecţi (grup ţintă)
Beneficiari direcţi: 
· Fermieri sau membrii unei gospodării agricole, care își diversifică activitatea prin înființarea unei activități non-agricole în teritoriul GAL pentru prima dată. (start-ups);
· Micro-întreprinderi și întreprinderi mici existente din teritoriul GAL care își propun activități non-agricole, pe care nu le-au mai efectuat până la data aplicării pentru sprijin; 
· Micro-întreprinderi și întreprinderi mici noi, înființate în anul depunerii aplicației de finanțare sau cu o vechime de maxim 3 ani fiscali, care nu au desfășurat activități până în momentul depunerii acesteia (start-ups).
Micro-întreprinderile și întreprinderile mici, atât cele existente cât și cele nou înființate (start-ups) trebuie să fie înregistrate și să-și desfășoare activitatea propusă prin proiect în teritoriul GAL (atât sediul social, cât şi punctul de lucru unde se realizează proiectul trebuie să fie amplasate în teritoriul GAL). 
Persoanele fizice neautorizate nu sunt eligibile.
Beneficiari indirecți: 
· populația locală, alți fermieri din teritoriu, alte IMM-uri din teritoriu și ONG-uri din teritoriu.

5. Tip de sprijin 
Pentru investițiile pentru finanțarea înființării de noi activități non-agricole în teritoriul GAL sprijinul se va acorda pe baza unui plan de afaceri sub formă de sumă forfetară, în conformitate cu prevederile Art. 67 (1) (c) din Reg. (UE) nr. 1303/2013. Sprijinul se va acorda pentru îndeplinirea tuturor obiectivelor din cadrul Planului de Afaceri. 

6. Tipuri de acțiuni eligibile și neeligibile
Tipuri de acţiuni eligibile: 
Toate cheltuielile propuse în Planul de Afaceri, inclusiv capitalul de lucru și capitalizarea întreprinderii și activitățile relevante pentru implementarea corectă a Planului de Afaceri aprobat, pot fi eligibile, indiferent de natura acestora. 
Tipurile de operațiuni și cheltuieli eligibile vor fi în conformitate cu Lista codurilor CAEN eligibile pentru finanțare, anexa la ghidul solicitantului în documentația apelului de selecție .
Tipuri de operațiuni neeligibile:  
Nu sunt eligibile activitățile complementare activității de bază desfășurată de solicitant! Sunt eligibili pentru finanțare doar solicitanții care propun coduri CAEN noi, pe care nu le-au mai avut până la momentul depunerii cererii de finanțare în domeniul de activitate sau erau parte din statut, dar nu erau autorizate ca și obiect de activitate la Registrul Comerțului.
[bookmark: _Hlk110849206] Nu sunt eligibile cheltuielile cu achiziționarea de utilaje și echipamente agricole aferente activității de prestare de servicii agricole, în conformitate cu Clasificarea Activităților din Economia Națională, precum și producerea și comercializarea produselor din Anexa I din Tratat.
Nu sunt eligible cheltuielile pentru:
- înființare/modernizare/extindere de agropensiuni.
- înființare/modernizare/extindere de pensiuni, hoteluri.
- înființare/modernizare/extindere structuri de alimentație publică integrate în cadrul structurilor turistice de cazare.-Cheltuielile cu achiziționarea de bunuri și echipamente ”second hand”; cheltuieli cu achiziția mijloacelor de transport pentru uz personal şi pentru transport persoane;  cheltuieli în conformitate cu art. 69, alin (3) din Reg. (UE) nr. 1303/2013;  cheltuieli efectuate înainte de semnarea contractului de finanțare a proiectului cu excepția costurilor generale definite la art. 45, alin 2 litera c) a Reg. (UE) nr. 1305/2013 care pot fi realizate înainte de depunerea cererii de finanțare.

7. Condiții de eligibilitate
Pentru proiectele de investiții:
· Solicitantul trebuie să se încadreze în categoria beneficiarilor eligibili;
· Solicitantul trebuie să prezinte un plan de afaceri a cărui implementare trebuie să înceapă în cel mult  3 luni de la data deciziei de acordare a sprijinului.
Planul de afaceri va cuprinde cel puțin: Prezentarea situației economice inițiale a beneficiarului; Prezentarea etapelor și obiectivelor propuse pentru dezvoltarea noilor activități ale beneficiarului; Prezentarea detaliată a acțiunilor și resurselor aferente (materiale, umane și financiare) necesare pentru dezvoltarea activităților beneficiarului și va menționa obligatoriu: titlul proiectului, data întocmirii acestuia și cursul de schimb euro/ lei al Băncii Centrale Europene valabil la data elaborării acestuia.  
· Obiectivul trebuie să se încadreze în cel puțin unul dintre tipurile de activități sprijinite;
· Sediul social și punctul/punctele de lucru trebuie să fie situate în teritoriul GAL iar activitatea va fi desfășurată în teritoriul GAL (prin excepție vânzarea de bunuri și servicii pate fi valorificată și în afara teritoriului GAL).
Înaintea solicitării celei de-a doua tranșe de plată, solicitantul face dovada desfășurării activităților comerciale prin producția comercializată sau prin activitățile prestate, în procent de minim 30% din valoarea primei tranșe de plată.
[bookmark: _Hlk110950737]Perioada de implementare a proiectului este de maximum 30 luni de la încheierea Contractului de Finanțare și include implementarea Planului de Afaceri, controlul implementării precum și plata ultimei tranșe.

8. Criterii de selecție
Selecția se va face pe baza următoarelor principii: 
· Principiul  diversificării activității agricole a fermierilor/membrilor gospodăriei agricole către activități neagricole; 
· Principiul prioritizării activităților de producție și serviciilor pentru populația din teritoriul GAL; 
· Principiul prioritizării planurilor de afaceri care vizează acțiuni de protecție a mediului.
· Principiul prioritizării planurilor de afaceri care au ca obiectiv utilizarea mijloacelor de digitalizare pentru eficientizarea activității.
· Principiul accesului la finanțare, în sensul prioritizării solicitanților care nu au beneficiat de finanțare în perioada 2014-2020 prin PNDR.

9. Sume (aplicabile) și rata sprijinului
         Sprijinul public nerambursabil va respecta prevederile R (CE) nr.1407/2013 cu privire la sprijinul de minimis și nu va depăși 200.000 de euro/beneficiar pe 3 ani fiscali.
Pentru finanțarea înființării de noi activități non-agricole în mediul rural pe baza unui plan de afaceri (proiecte de tip start-ups), sprijinul va fi acordat sub formă de sumă forfetară astfel: 
· 70% din cuantumul sprijinului la semnarea deciziei de finanțare;
· 30% in cuantumul sprijinului se va acorda cu condiția implementării corecte a planului de afaceri, fără a depăși 30 luni  de la semnarea deciziei de finanțare.
· Alocarea totală a măsurii este de: 531.916,77 Euro, după cum urmează:
    Suma alocată din FEADR: 350.000 Euro; 
    Valoarea nerambursabilă/proiect FEADR: 50.000 Euro.
    Suma alocată din EURI: 181.916,77 Euro;
    Valoarea nerambursabilă/proiect EURI: 45.479 Euro.
 
10. Indicatori de monitorizare
· Număr de locuri de muncă nou create:  12
Număr întreprinderi nou înființate:  5
